**Асоциация на свободното слово “Анна Политковская”**

**носител на Международна награда за защита на човешките права “Златен гълъб”**

Изх. № 08-29/29.08.2016

*Национално Движение Екогласност*

##  **Член на Приятели на Земята Интернешънъл**

Изх. № 08-29/29.08.2016

Първото в България **Независимо дружество за защита правата на човека**

с патрон **Илия Минев**

Изх. № 08-29/29.08.2016

До Сотир Цацаров

Главен прокурор

До Бойко Борисов

Министър-председател

До Ивелина Василева

Министър МОСВ

До медиите

**ТЕЛЕГРАМА**

от Димитър Димитров - баща на загиналия Михаил Димитров Илиев на 01.10.2014 г. в завод “Миджур”, с. Горни Лом, GSM 0876443892,

от инженер-математик Петър Пенчев, член на Обществения съвет на Асоциация на свободното слово “Анна Политковская” и зам.-председател на Национално движение „Екогласност”, с адрес за кореспонденция: 3400 Монтана, ул.”22 септември” № 40, GSM 0887525032, e-mail: p\_p\_trojanski@yahoo.com и

от Огнян Цеков, секретар на първото в България Независимо дружество за защита правата на човека с патрон Илия Минев, с адрес: 3400 Монтана, ул. “Здравец” 10, GSM 0889398030

*Относно:* В завод “Миджур” към фирма “Видекс” се извършват взривове в с. Г. Лом, съобщават от завода - **въпреки отнетите им разрешителни**

 Уважаеми господа,

 Известно е, че под личното наблюдение на Главния прокурор г-н Сотир Цацаров приключи в началото на м. юли т.г. досъдебното разследване № 51/2014 в Националната следствена служба(НСлС) и материалите са за решаване при прокурор Мирослав Костов от Окръжна прокуратура-Видин по преписка № 1279/2014 г.

 През време на периода на разследването населението на с. Горни Лом бе уведомено с **публична обява, подписана лично от Директора на НСлС и зам.-главен прокурор Евгени Диков**, за извършените контролирани взривове **под негов контрол на територията на завода**.

 Бихме искали да уведомим с настоящата телеграма компетентните институции, че в с. Г. Лом от 30.08.2016 г. до 02.09.2016 г. се извършват няколко на брой взривове, съгласно публична **обява, подписана от служител на завод “Миджур” към фирма “Видекс”**/*Приложение към телеграмата*/. Същевременно същата фирма е с отнети от Междуведомственият съвет по отбранителна индустрия и сигурност на доставките към Министерския съвет лицензи/разрешителни за всякаква дейност с взривни вещества.

 НАСТОЯВАМЕ за спешни проверки по следните въпроси:

1. Защо фирма “Видекс” извършва взривове, когато е с **отнети разрешителни**.
2. След като производството от Прокуратурата е приключило и се работи по изготвяне на Обвинителен акт, защо площадката на завода се използва като **нерегламентиран полигон** за унищожаване на боеприпаси/оръжия, когато това е обикновена производствена площадка.
3. На какво основание извършителят на взривовете сам оценява себе си, че “*Отделените газове ще са незначителни и няма да замърсят околната среда*”. Къде е екологичният регулатор Министерството на околната среда и водите, който е държавният контролен орган с право на подобна оценка. Лошото е, че ни е известен **безхаберният от дълги години факт, че МОСВ не разполага с апаратура за измерване на диоксини и фурани**, които се отделят при подобни взривове и са с канцерогенен риск за човешкото здраве.

 Като **ПОСТРАДАЛ** и като длъжностни лица в обществени организации-представители на гражданското общество, ОЧАКВАМЕ Вашата незабавна намеса, след което да бъдем писмено уведомени за стореното от институциите, които Вие представлявате.

**С уважение:**

**/п/**

**Димитър Димитров**

Инженер-математик **Петър Пенчев**

член на Обществения съвет на Асоциация на свободното слово “Анна Политковская” -

носител на Международна награда за защита на човешките права “Златен гълъб” и

зам.-председател на Национално движение „Екогласност”

**Огнян Цеков**

секретар на първото в България Независимо дружество за защита правата на човека

с патрон Илия Минев